Árleg nýnemaferð Menntaskóla Borgarfjarðar fer fram á morgun en að þessu sinni verður haldið til höfuðborgarinnar . Nýnemar og eldri nemar taka þátt í suðurferð , þar sem farið verður í stigaleik í miðbænum og margt fleira gert til þess að hrista hópinn saman og stuðla að góðum kynnum nýnema og þeirra sem lengra eru komnir . Busavígslur , sem víða setja mark sitt á upphaf skólagöngu í framhaldsskólum landsins , hafa aldrei tíðkast í Menntaskóla Borgarfjarðar . Við stofnun skólans var mörkuð sú stefna að leyfa ekki busavígslur , en þess í stað eru nemendur boðnir velkomnir á svokölluðum haustdögum . Þeir hefjast í dag þar sem eldri nemendur skemmta nýnemum , bjóða þeim í létta leiki af ýmsum toga og halda síðan grillveislu í lok dags .